Oficiālais Vēstnesis L 291 , 06/12/1995 Lpp. 0003 - 0004



Padomes Regula (EK) 2801/95 (1995. gada 29. novembris), ar ko groza Regulu 79/65/EEK, ar kuru izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Padomes 1965. gada 15. jūnija Regula 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā [2], dažām dalībvalstīm nosaka saimniecību, kas iesniedz grāmatvedības pārskatus, skaitu apsekojamajā jomā; tā kā datu tīkla apsekojamajai jomai jāietver visas noteikta ekonomiskā lieluma lauku saimniecības, neatkarīgi no kādas blakus nodarbošanās, ko uzņēmums varētu veikt; tā kā šī joma būtu periodiski jāpārskata, ņemot vērā jaunos Saimniecību struktūru apsekojuma datus; tā kā saimniecības, kas iesniedz grāmatvedības pārskatus, jāatlasa saskaņā ar noteikumiem, kas noteikti saistībā ar atlases plānu, kurš vērsts uz to, lai apsekojamajā jomā iegūtu tipisku grāmatvedības paraugu; tā kā saimniecību skaits, kas nepieciešams, lai sniegtu tipisku paraugu, jāizskata saistībā ar jaunāko apsekojamās jomas datu analīzi; tā kā sīkākus piemērošanas noteikumus, jo īpaši ekonomiskā lieluma slieksni un saimniecību skaitu apgabalā, pieņem atbilstoši Kopienas komitejas procedūrai; tā kā tehniskie kritēriji, piemēram, piemērots parauga lielums, būtu jānosaka sīkākos piemērošanas noteikumos; tā kā, lai nodrošinātu vienotu pieeju, saimniecību, kas iesniedz grāmatvedības pārskatus, skaits visām dalībvalstīm būtu jānosaka atbilstīgi šai procedūrai; tā kā pēc Austrijas, Somijas un Zviedrijas pievienošanās Eiropas Savienībai Regulas 79/65/EEK pielikums būtu jāpapildina ar šo dalībvalstu apgabalu sarakstu, IR PIEŅĒMUSI ŠO REGULU. 1. pants 1. Regulas 79/65/EEK 4. pantu aizvieto ar šādu tekstu: "4. pants 1. 1. panta 2. punkta a) apakšpunktā minētā apsekojamā joma aptver lauku saimniecības, kuru ekonomiskais lielums ir vienāds ar Eiropas lieluma vienībās (ESU) izteikto slieksni, kas noteikts Kopienas tipoloģijā, vai lielāks par to. 2. Lai lauku saimniecību varētu akceptēt kā saimniecību, kas iesniedz grāmatvedības pārskatus, tā atbilst šādiem nosacījumiem: a) tās ekonomiskais lielums ir vienāds ar slieksni, kas noteikts saskaņā ar 1. punktu, vai lielāks par to; b) to apsaimnieko lauksaimnieks, kas veic grāmatvedību, vai labprāt nodarbojas ar saimniecības grāmatvedību un spēj to darīt, kā arī labprāt atļauj savas saimniecības datus darīt pieejamus Komisijai; c) tā kopā ar citām saimniecībām katra apgabala līmenī ir tipiska apsekojamajai jomai. 3. Kopienas maksimālais saimniecību, kas iesniedz grāmatvedības pārskatus, skaits ir 80000. 4. Sīkākus šā panta piemērošanas noteikumus, un jo īpaši ekonomiskā lieluma slieksni un saimniecību, kas iesniedz grāmatvedības pārskatus, skaitu apgabalā, pieņem saskaņā ar 19. pantā noteikto procedūru." 2. Regulas 79/65/EEK pielikumu papildina ar tekstu, kas atrodas šīs regulas pielikumā. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 29. novembrī Padomes vārdā — priekšsēdētājs L. Atienza Serna [1] Atzinums sniegts 1995. gada 17. novembrī (vēl nav publicēts Oficiālajā Vēstnesī). [2] OV 109, 23.6.1995., 1859./65. lpp. Regulā jaunākie grozījumi izdarīti ar 1994. gada Pievienošanās aktu. -------------------------------------------------- PIELIKUMS Austrija | ir vienots apgabals | Somija | 1.Dienvidsomija2.Vidussomija3.Pohjanmā4.Ziemeļsomija | Zviedrija | 1.Dienvidzviedrijas un Centrālzviedrijas līdzenumi2.Dienvidzviedrijas un Centrālzviedrijas mežu un jauktie mežu un lauksaimniecības apgabali3.Ziemeļzviedrijas apgabali | --------------------------------------------------